РАЗДЕЛ 8
 ОВЧЕ И КОЗЕ МЕСО
 Член 31
 Тарифни квоти в сектора на овчето и козето месо
 1. За тарифните квоти в сектора на овчето и козето месо „яре“ означава коза на възраст до една година.
 2. За целите на изчисляването на количествата на „еквивалент на кланично тегло“ нетното тегло се умножава по следните коефициенти:
 а)
 за обезкостено агнешко и ярешко месо: 1,67;
 б)
 за обезкостено овнешко, овче и козе месо, с изключение на ярешко месо, и всяка смес от тях: 1,81;
 в)
 за необезкостени продукти: 1,00;
 г)
 за живи животни: 0,47.
 3. При тарифна квота, която е част от споразумение за преференциални тарифи, доказателството за произход е от същия вид като доказателството за произход, предвидено в съответното споразумение.
 4. В случай на обединяване на тарифни квоти с произход от една и съща трета държава и произтичащи както от споразумение за преференциални тарифи, така и от непреференциално споразумение, доказателството за произход, предвидено в съответното споразумение, се представя на митническите органи на Съюза заедно с митническата декларация за допускане за свободно обращение за съответните продукти.
 5. При тарифни квоти, различни от произтичащите от споразуменията за преференциални тарифи, на митническите органи на Съюза се представя митническата декларация за допускане за свободно обращение на съответните продукти заедно с документ, издаден от компетентния орган или агенция в третата държава на произход. Този документ трябва да съдържа:
 а)
 името/фирмата на изпращача;
 б)
 вида на продукта и неговия код по КН;
 в)
 броя, вида, маркировката и номерацията на опаковките;
 г)
 поредния номер или поредните номера на съответната(ите) тарифна(и) квота(и);
 д)
 общото нетно тегло по категория коефициенти, предвидени в приложение I.
 ГЛАВА III
 ЗАКЛЮЧИТЕЛНИ РАЗПОРЕДБИ
 Член 32
 Влизане в сила и прилагане
 Настоящият регламент влиза в сила на седмия ден след деня на публикуването му в Официален вестник на Европейския съюз.
 Настоящият регламент се прилага за периодите на тарифните квоти, които започват от 1 януари 2021 г. нататък.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 11 ноември 2020 година.
 За Комисията
 Председател
 Ursula VON DER LEYEN
 (1) ОВ L 347, 20.12.2013 г., стр. 671.
 (2) ОВ L 150, 20.5.2014 г., стр. 1.
 (3) Делегиран регламент (ЕС) 2020/1987 на Комисията от 14 юли 2020 година за допълване на Регламент (ЕС) No 1308/2013 на Европейския парламент и на Съвета и на Регламент (ЕС) No 1306/2013 на Европейския парламент и на Съвета по отношение на внасянето и освобождаването на обезпечения при управлението на тарифните квоти според хронологичния ред на подаване на заявленията (вж. страница 1 от настоящия брой на Официален вестник).
 (4) Регламент (ЕО) No 2535/2001 на Комисията от 14 декември 2001 г. относно определяне на подробни правила за прилагане на Регламент (ЕО) No 1255/1999 на Съвета по отношение на режима на внос на мляко и млечни продукти и за откриване на тарифни квоти (ОВ L 341, 22.12.2001 г., стр. 29).
 (5) Регламент (ЕО) No 442/2009 на Комисията от 27 май 2009 г. относно откриване и управление на тарифни квоти на Общността в сектора на свинското месо (ОВ